Cornelius Ryan

Cornelius Ryan (født 5. juni 1920 i Dublin, Irland, død 23. november 1974 i Ridgefield i Connecticut) var en irsk-amerikansk krigskorrespondent og forfatter.

Liv og virke

Bakgrunn
Han vokste opp i Dublin og gikk på Christian Brothers' School Synge Street, South Circular Road i Dublin. Havn var ministrant i St Kevin's Church i Harrington Street of lærte seg fiolin på Irish Academy of Music i Dublin. Han var guttespeider i Catholic Boy Scouts of Ireland og reiste med på derpilegrimsreise til RToma¨på linjeskipet Lancastria i 1934.

Karriere
England: Han flyttet til London i 1940 og ble der krigskorrespondent for den britiske dagsavisen The Daily Telegraph i 1941. Opprinnelig dekket han luftkrigen over Europa og var med på 14 bombetokt før han sluttet seg til general George Pattons styrker og dekket deres kamper fram til krigens avslutning i Europa. Deretter ble han sendt til Asia og dekket avslutningen av krigen mot Japan. I 1946 var han korrespondent i Jerusalem.

USA: Ryan emigrerte til USA i 1947 for å arbeide Time Magazine og senere for andre blader. Han giftet seg med forfatteren Kathryn Morgan (1925–1993) og ble amerikansk statsborger i 1950.

Ryan skrev tre dokumentarberetninger om andre verdenskrig:
 Den lengte dagen – D-dagen tirsdag 6. juni 1944, som kom ut i 1959 og ble filmatisert i 1962 med blant andre John Wayne, Richard Burton og Sean Connery i noen av rollene.
 The Last Battle, Simon & Schuster Ltd, første utgave 1966, siste utgave: 1995 ISBN 978-0-684-80329-6
 A Bridge Too Far (om slaget ved Arnhem), som utkom første gang 1974, siste utgave 2007 ISBN 978-0-340-93398-5 og filmatisert i 1977 med blant andre Michael Caine, Robert Redford og Sean Connery i noen av rollene.

Referanser

Eksterne lenker 
 
 
 

Forfattere fra USA
Journalister fra USA
Personer fra USA født i Irland
Personer fra Dublin